PATVIRTINTA

Kauno miesto savivaldybės

administracijos direktoriaus

2023 m. spalio 11 d.

įsakymu Nr. A-2301

**KVIETIMAS TEIKTI PARAIŠKAS PAGAL VISUOMENINĖS PASKIRTIES OBJEKTŲ PRIEINAMUMO DIDINIMO PROGRAMOS PRIORITETĄ „VISUOMENINĖS PASKIRTIES OBJEKTŲ PRIEINAMUMO DIDINIMAS PRITAIKANT JUOS GYVENTOJŲ BENDRAJAI KULTŪRAI UGDYTI, TURIZMO, SVEIKATINIMO, SPORTO, SOCIALINĖMS, UŽIMTUMO IR KITOMS VEIKLOMS PLĖTOTI“ NR. VPO-2023-2**

|  |  |  |
| --- | --- | --- |
| Eil. Nr. | Sąlygos | Aprašymas |
| 1. | Programos pavadinimas | Visuomeninės paskirties objektų prieinamumo didinimo programa |
| 2. | Prioritetas ir tinkamos veiklos | Prioritetas – visuomeninės paskirties objektų prieinamumo didinimas pritaikant juos gyventojų bendrajai kultūrai ugdyti, turizmo, sveikatinimo, sporto, socialinėms, užimtumo ir kitoms veikloms plėtoti. Veikla pagal prioritetą – kultūros paveldo objektų, kultūrinio turizmo požiūriu patrauklių architektūrinę ar kraštovaizdinę vertę turinčių objektų ir jų erdvių atnaujinimas, sutvarkant ir pritaikant juos kultūros, laisvalaikio, turizmo ir (ar) kitoms visuomenės reikmėms, užtikrinant, kad jomis kuo plačiau galėtų naudotis visi žmonės (vaikai, suaugusieji, vyrai, moterys, senyvo amžiaus, specialiųjų poreikių turintys žmonės, įvairių tautybių ir (ar) kitų skirtumų turintys žmonės, t. y. kiekvienas, nepaisant jo sveikatos, išvaizdos, socialinio statuso ir (ar) kitų dalykų), išlaikant esamus ir sukuriant papildomus lankytojų srautus |
| 3. | Projektų veiklų vykdymo vieta | Veiklų vykdymo vieta – Kaunas |
| 4. | Reikalavimai pareiškėjams ir visuomeninės paskirties objektui | 4.1. Paraiškas gali teikti Lietuvos Respublikos įstatymų nustatyta tvarka įregistruoti viešieji ir privatieji juridiniai asmenys (išskyrus Kauno miesto savivaldybės (toliau – Savivaldybė) biudžetines įstaigas), kurie visuomeninės paskirties objektą valdo nuosavybės teise ar kitais įstatymų nustatytais pagrindais ir kurie visuomeninės paskirties objekte vykdo veiklą, galimą vykdyti nurodytos visuomeninės paskirties objekte (toliau – Asmuo).  4.2. Visuomeninės paskirties objektams priskiriamas visuomenės reikmėms naudojamas nekilnojamasis turtas (pastatai, patalpos) ir jam eksploatuoti naudojami žemės sklypai (teritorijos), kurie nuosavybės teise ar kitais įstatymų nustatytais pagrindais valdomi Asmenų (toliau – Objektas).  4.3. Objektas yra arba bus atviras, prieinamas ir visuomenės lankomas, jame paraišką teikiančio Asmens veikla vykdoma ne trumpiau kaip penkerius metus po finansavimo skyrimo.  4.4. Asmens teisės į Objektą, dėl kurio prašomas finansavimas, turi būti įregistruotos įstatymų nustatyta tvarka ir galioti ne trumpiau kaip penkerius metus nuo paraiškos pateikimo datos.  4.5. Asmuo teisės aktų nustatyta tvarka iki paraiškos pateikimo dienos turi būti tinkamai atsiskaitęs už ankstesniais metais skirtų Savivaldybės biudžeto lėšų (jeigu buvo skirta) panaudojimą.  4.6. Lėšų Objektui finansuoti negali būti skiriama, jeigu:  4.6.1. Asmuo paraiškoje arba jos prieduose pateikė klaidinančią informaciją;  4.6.2. Asmuo yra bankrutavęs, bankrutuojantis, likviduojamas ar laikinai sustabdęs veiklą;  4.6.3. yra įsiteisėjęs teismo sprendimas dėl Asmens įsipareigojimų nevykdymo gaunant paramą iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių biudžetų arba Lietuvos Respublikos biudžeto lėšų;  4.6.4. turima oficialių duomenų, kad asmuo bandė gauti konfidencialios informacijos arba daryti įtaką Savivaldybės atstovams, paraiškų atrankos darbo grupės nariams paraiškų vertinimo ir atrankos procesų metu;  4.6.5. Objekte planuojama vykdyti veikla prieštarauja Objekto paskirčiai, t. y. šios veiklos negalima vykdyti tokios paskirties Objekte.  4.7. Už paraiškoje nurodytų veiklų vykdymą (darbų atlikimą) atsakingas Asmuo |
| 5. | Finansavimas | 5.1. Objektui finansuoti iš Savivaldybės biudžeto gali būti skiriama lėšų iki 100 proc. tinkamų finansuoti išlaidų padengti. Nagrinėjant prašymus ir siūlant finansavimo dydį, prioritetas teikiamas Asmenims, užtikrinantiems, kad Objektui pritaikyti yra gaunama kuo daugiau lėšų iš kitų fondų, partnerių (rėmėjų) ir (arba) kitų finansavimo šaltinių, ir siekiantiems pritaikyti Objektą taip, kad juo galėtų kuo plačiau naudotis visi žmonės (vaikai ir suaugusieji, vyrai ir moterys, senyvo amžiaus ar specialiųjų poreikių turintys žmonės, įvairių tautybių ir (ar) kitų skirtumų turintys žmonės, t. y. kiekvienas, nepaisant jo sveikatos, išvaizdos, socialinio statuso ir (ar) kitų dalykų), taikant universalaus dizaino principus.  5.2. Objekto finansavimo trukmė ne ilgesnė kaip 24 mėnesiai |
| 6. | Paraiškos rengimo ir pateikimo tvarka ir terminai | 6.1. Siekdamas gauti finansavimą, Asmuo turi pateikti šiuos dokumentus:  6.1.1. Visuomeninės paskirties objektų prieinamumo didinimo programos objekto finansavimo paraišką, parengtą pagal Kauno miesto savivaldybės administracijos direktoriaus 2018 m. balandžio 4 d. įsakymu Nr. A-1150 „Dėl Visuomeninės paskirties objektų prieinamumo didinimo programos objekto finansavimo paraiškos formos ir paraiškos administracinės atitikties ir tinkamumo vertinimo lapo formos patvirtinimo“ patvirtintą formą. Asmuo turi užpildyti kiekvieną paraiškos dalį, vadovaudamasis paraiškoje pateiktais paaiškinimais. Paraiška turi būti pasirašyta Asmens vadovo ar jo įgalioto asmens ir Asmens finansininko. Asmuo atsako už paraiškoje nurodytų duomenų teisingumą;  6.1.2. kitus dokumentus:  6.1.2.1. galiojančių įstatų, registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją (jei paraišką teikia religinė bendruomenė ar bendrija ir jei pareiškėjas neturi savo steigimo dokumentų (statuto ar įstatų), jis turi pateikti savo kompetentingos vadovybės raštą, patvirtinantį, kad Asmuo pagal religinės bendrijos kanonus ar statutus turi teisę vykdyti atitinkamą veiklą). Asmuo atsako už šiuose dokumentuose pateiktos informacijos teisingumą;  6.1.2.2. Asmens ir kitų finansavimo šaltinių įnašą pagrindžiančius dokumentus;  6.1.2.3. dokumentą, patvirtinantį, kad Objektas nuosavybės, patikėjimo teise arba kitais pagrindais (panaudos, nuomos ir kt.) yra valdomas Asmens;  6.1.2.4. parengtą ir patvirtintą techninį projektą, kuriam gauta teigiama ekspertizės išvada;  6.1.2.5. statybą leidžiantį dokumentą, jei šis dokumentas yra privalomas;  6.1.2.6. kitą informaciją, pagrindžiančią finansavimo reikalingumą ar papildančią paraiškoje pateiktą informaciją;  6.1.2.7. dokumentą, patvirtinantį Asmens teisę veikti pareiškėjo vardu, jei pareiškėjui atstovauja ne jo vadovas.  6.2. Paraiška (popierinės formos ir „Excel“ formatu įrašyta į elektroninę laikmeną) kartu su kitais 6.1 papunktyje nurodytais dokumentais iki kvietimo teikti paraiškas skelbime nurodyto termino pabaigos (6.3 papunktis) siunčiama paštu arba pristatoma į vietą adresu: Kauno miesto savivaldybės administracijos Klientų aptarnavimo ir informavimo skyriaus Asmenų aptarnavimo poskyris, Laisvės al. 96 (5 darbo vieta), užklijuotame voke (pakete), ant kurio turi būti užrašas „Visuomeninės paskirties objektų prieinamumo didinimo programos paraiška“, Asmens pavadinimas ir adresas. Paraiška ir jos priedai turi būti užpildyti kompiuteriu, lietuvių kalba, atspausdinti, pasirašyti ir kartu su pridedamais dokumentais susegti į lengvai išardomus segtuvus. Paraiškos dokumentai negali būti įrišti spiraliniu ar terminiu būdu, įkišti į įmautes. Visi paraiškos ir pridedamų dokumentų (jeigu dokumentai pateikiami užsienio kalba, jie turi būti išversti į lietuvių kalbą) lapai turi būti sunumeruoti eilės tvarka. Ranka užpildytos paraiškos nepriimamos.  6.3. Galutinis paraiškos pateikimo terminas – 2023 m. spalio 17 diena. Jei paraiška siunčiama paštu, pateikimo data laikoma pašto antspaudo data. Jei paraiška pristatoma į Savivaldybę, galutinis terminas yra 2023 m. spalio 17 d. 17.00 val.  6.4. Gautos paraiškos yra registruojamos. Paraiškos, neatitinkančios 6.1.1 ir 6.2 papunkčiuose nustatytų sąlygų, nenagrinėjamos.  6.5. Tas pats Asmuo gali teikti tik vieną paraišką dėl to paties Objekto pritaikymo visuomenės poreikiams.  6.6. Pasibaigus paraiškų pateikimo terminui, Asmenų, pateikusių paraiškas, iniciatyva paraiškų negalima taisyti, tikslinti, pildyti ar pateikti papildomus dokumentus |
| 7. | Tinkamos finansuoti išlaidos | 7.1. Tinkamomis finansuoti išlaidomis gali būti pripažįstamos tik tos išlaidos, kurios yra:  7.1.1. tiesiogiai susijusios su veiklomis (darbais) Objekto prieinamumui didinti;  7.1.2. būtinos Objekto prieinamumui didinti ir atitinkančios skaidraus finansų valdymo, sąnaudų efektyvumo principus;  7.1.3. suplanuotos efektyviai ir pagrįstai (atitinkančios realias rinkos kainas, panaudojamos tik siekiant didinti Objekto prieinamumą);  7.1.4. faktiškai patirtos nuo to 2023 m. ketvirčio, kada yra pasirašoma Savivaldybės biudžeto lėšų naudojimo Objektui finansuoti sutartis, pradžios iki sutartyje numatytos Objekto finansavimo laikotarpio pabaigos datos; nustatomos ir patikrinamos; pagrįstos jas įrodančiais dokumentais, atitinkančiais Lietuvos Respublikos teisės aktus ir Savivaldybės biudžeto lėšų naudojimo Objektui finansuoti sutartį.  7.2. Tinkamoms vykdymo išlaidoms priskiriamos šios išlaidos:  7.2.1. Objekto erdvės (teritorijos) tvarkymo darbai;  7.2.2. inžinerinės paslaugos, susijusios su Objekto tvarkymo darbais;  7.2.3. visos kitos paraiškoje nurodytoms veikloms (darbams) vykdyti būtinos išlaidos |
| 8. | Netinkamos finansuoti išlaidos | 8.1. Paraiškos parengimo išlaidos.  8.2. Baudos, delspinigiai, išlaidos finansinėms nuobaudoms.  8.3. Bylinėjimosi išlaidos.  8.4. Išlaidos paskolų palūkanoms ir skolų padengimo išlaidos.  8.5. Išlaidos Objekto prieinamumui didinti, apmokamos iš kitų finansavimo šaltinių.  8.6. Išlaidos, paraiškoje nurodytos kaip nenumatytos išlaidos.  8.7. Išlaidos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus.  8.8. Techninio projekto parengimo išlaidos.  8.9. Išlaidos, tiesiogiai nesusijusios su paraiškoje nurodytų veiklų (darbų) vykdymu.  8.10. Sutarčių administravimo išlaidos.  8.11. Sąskaitos už išlaidas, išrašytos ne pareiškėjo vardu |
| 9. | Paraiškų atranka ir vertinimo kriterijai | 9.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos.  9.2. Paraiškų vertinimo ir atrankos procedūros vykdomos vadovaujantis Visuomeninės paskirties objektų prieinamumo didinimo programos įgyvendinimo tvarkos aprašu, patvirtintu Kauno miesto administracijos direktoriaus 2018 m. kovo 13 d. įsakymu Nr. A-858 „Dėl Visuomeninės paskirties objektų prieinamumo didinimo programos įgyvendinimo tvarkos aprašo patvirtinimo“ |
| 10. | Aktualūs dokumentai | 10.1. Kauno miesto savivaldybės strateginis plėtros planas iki 2030 metų, patvirtintas Kauno miesto savivaldybės tarybos 2022 m. gegužės 24 d. sprendimu Nr. T-251 „Dėl Kauno miesto savivaldybės strateginio plėtros plano iki 2030 metų patvirtinimo“.  10.2. Kauno miesto savivaldybės 2023–2025 metų strateginis veiklos planas, patvirtintas Kauno miesto savivaldybės tarybos 2023 m. vasario 7 d. sprendimu Nr. T-1 „Dėl Kauno miesto savivaldybės 2023–2025 metų strateginio veiklos plano patvirtinimo“.  10.3. Visuomeninės paskirties objektų prieinamumo didinimo programa, patvirtinta Kauno miesto savivaldybės tarybos 2017 m. spalio 17 d. sprendimu Nr. T-697 „Dėl Visuomeninės paskirties objektų prieinamumo didinimo programos patvirtinimo“.  10.4. Visuomeninės paskirties objektų prieinamumo didinimo programos įgyvendinimo tvarkos aprašas, patvirtintas Kauno miesto administracijos direktoriaus 2018 m. kovo 13 d. įsakymu Nr. A-858 „Dėl Visuomeninės paskirties objektų prieinamumo didinimo programos įgyvendinimo tvarkos aprašo patvirtinimo“ |
| 11. | Objekto finansavimo rezultatų viešinimo reikalavimai | Objekto finansavimo rezultatai privalo būti viešinami laikantis Savivaldybės biudžeto lėšų naudojimo Objektui finansuoti sutartyje nustatytų reikalavimų |
| 12. | Informacijos teikimas | Informaciją dėl paraiškų pildymo ir projektų įgyvendinimo teikia Savivaldybės administracijos Strateginio planavimo, analizės ir programų valdymo skyriaus vyriausioji specialistė Laura Pauparytė, mob. tel.  +370 606 77 968 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_